hotchpotch/miracl-hf-unified huggingface dataset:
ঢাকা লেডিস ক্লাব
ঢাকা লেডিস ক্লাব ঢাকার "এলিট" মহিলাদের জন্য একটি ক্লাব। জাহানা আরা মান্নান এর বর্তমান সভাপতি।
ক্লাবটি ১৯৫১ সালে কিছু নির্বাচিত "এলিট" মহিলাদের নিয়ে যাত্রা শুরু করে। ক্লাবের প্রতিষ্ঠাতা ছিলেন শামসিয়া শাহবুদ্দিন, যিনি তৎকালীন পূর্ব পাকিস্তানের প্রধান বিচারপতি শাহাবুদ্দিনের স্ত্রী ছিলেন। ১৯৫৫ সালে  ক্লাবের তৎকালীন সভাপতি বেগম আমিরুদ্দিন ঢাকার এস্কাটনে এক একর জমি কিনেছিলেন।
ক্লাবটি ১৯৬০ সালে জয়েন্ট স্টক কোম্পানী আইনের অধীনে নিবন্ধিত হয়েছিল। ক্লাবটি ১৬ সদস্যের নির্বাহী কমিটি কর্তৃক পরিচালিত হয়। কমিটির সদস্যগণ তিন বছর মেয়াদের জন্য নির্বাচিত হয়। ক্লাবটি ঢাকার দরিদ্র শিশুদের জন্য নিয়মিত এবং সঙ্গীত বিদ্যালয় পরিচালনা করে।
স্টোরিজ অব চেঞ্জ
স্টোরিজ অব চেঞ্জ (পরিবর্তনের গল্প) কামার আহমেদ সাইমনের লেখা ২০০৮ সালের একটি তথ্যচিত্র।
এই তথ্যচিত্রটি বাংলাদেশের বিভিন্ন স্তরের,বিভিন্ন পেশার, বিভিন্ন ধর্মের, বিভিন্ন এলাকার ১৬ থেকে ৬০ বছর বয়সী ৫জন মহিলার জীবনের উপর ভিত্তি করে তৈরি করা হয়েছে।
এই তথ্যচিত্রটি বিভিন্ন চলচ্চিত্র প্রদর্শনীতে প্রদর্শিত হয়।
খিলখিল কাজী
খিলখিল কাজী হচ্ছেন একজন বাংলাদেশী নারী কণ্ঠশিল্পী এবং সংগঠক। তিনি কবি কাজী নজরুল ইসলামের নাতনী। তিনি নজরুল ইন্সটিটিউট কর্তৃক ২০১৩ সালে নজরুল পদকে ভূষিত হন। তিনি নজরুল ইন্সটিটিউটের ট্রাস্টি বোর্ডের সদস্য। তিনি তাঁর দাদুর জীবন কর্ম নিয়ে গবেষণা করছেন।
তেজগাঁও সরকারী বালিকা উচ্চ বিদ্যালয়
তেজগাঁও সরকারী বালিকা উচ্চ বিদ্যালয় ঢাকা, বাংলাদেশে অবস্থিত। এটি ১৯৫৫ সালে প্রতিষ্ঠিত হয়, যা এটিকে ঢাকার অন্যতম পুরনো পাবলিক বিদ্যালয় করে তোলে। স্কুলটিতে প্রথম শ্রেণী থেকে দশম শ্রেণি পর্যন্ত পাঠদান করানো হয়, এবং পরিবারগুলিকে সামান্য বা কম খরচে তাদের সন্তানদের শিক্ষিত করতে সাহায্য করে । এটি ঢাকা শিক্ষা বোর্ড কতৃর্ক পরিচালিত হয়।
তেজগাঁও সরকারী বালিকা উচ্চ বিদ্যালয়ের ২০০৭ থেকে ২০১০ পর্যন্ত সেকেন্ডারি স্কুল সার্টিফিকেট পরীক্ষার ফলাফল নিম্নরুপ:
মহিলা বিষয়ক অধিদপ্তর
মহিলা বিষয়ক অধিদপ্তর নারী বিষয়ক বিভাগ বাংলাদেশ সরকারের একটি কল্যাণমূলক দপ্তর যা বাংলাদেশের নারীদের কল্যাণের জন্য কাজ করে এবং ঢাকা, বাংলাদেশে অবস্থিত। 
ডিরেক্টর গ শাহীন আহমেদ চৌধুরী প্রধান ছিলেন
১৯৭২ সালের ১৮ ফেব্রুয়ারি বাংলাদেশ সরকার নারী বিষয়ক মন্ত্রণালয় প্রতিষ্ঠা করে। বিভাগটি নারী ও শিশু বিষয়ক মন্ত্রণালয়ের অধীনে। মহিলাদের বিরুদ্ধে সহিংসতা রোধ করার জন্য এটি একটি জাতীয় হেল্পলাইন প্রতিষ্ঠা করেছে। জাতীয় ট্রমা কাউন্সিলিং কেন্দ্রের সদর দফতরে অবস্থিত বাংলাদেশ সারা দেশে ৪৩ টি যত্ন কেন্দ্র চালায়।
সাদিয়া আফরিন মল্লিক
সাদিয়া আফরীন মল্লিক হচ্ছেন একজন বাংলাদেশী নারী কণ্ঠশিল্পী এবং সাংবাদিক। তিনি নজরুলগীতির একজন অনুরাগী। তিনি "দ্য ডেইলি স্টারের" শিল্প এবং বিনোদন অণুচ্ছেদের সম্পাদক।
সাদিয়া আফরীন, সৈয়দ মকসুদ আলী এবং নুরুননাহার ফয়জননেসার কন্যা, তার পিতামাতা উভয়েই ঢাকা বিশ্ববিদ্যালয়ের অধ্যাপক ছিলেন। ১৯৬৪ সালে বাংলাদেশ টেলিভিশন চালু হওয়ার সময়ে তিনি শিশু শিল্পী হিসেবে সরাসরি সম্প্রচার অনুষ্ঠানে গান গাইতেন। ব্লক প্রিন্টিং ব্যবসায় তিনি প্রথম দিককার একজন নারী উদ্যোক্তা।
সাদিয়া আফরীনের সহশিল্পী ফিরোজা বেগম ১৯৯০ সালে তিনি মাসব্যাপী সঙ্গীত আয়োজনের অংশ হিসেবে যুক্তরাষ্ট্রে যান। ১৯৯২ সালে, ভারতের এইচএমভি'র জন্য ফিরোজা বেগম, আফরীনের নজরুল সংগীতের এ্যালবামও পরিচালনা করতেন।
সাবরিনা সুলতানা
সাবরিনা সুলতানা (জন্ম ১মার্চ, ১৯৭৫) একজন বাংলাদেশী স্পোর্টস শ্যুটার। তিনি ২০০০ সালে গ্রীষ্মকালীন অলিম্পিকে নারীদের তিন অবস্থানে ৫০  মিটার রাইফেল  প্রতিযোগিতায় অংশগ্রহণ করেন, যেখানে তিনি ৩৮ তম এবং মহিলাদের ১০ মিটার এয়ার রাইফেল ইভেন্টে অংশগ্রহণ করেন, যেখানে তিনি ৪৬তম স্থানে অবস্থান করেন।
নাসিমা ফেরদৌসী (কূটনৈতিক)
নাসিমা ফেরদৌসী হচ্ছেন একজন বাংলাদেশী সাবেক কূটনীতিবিদ। ১৯৭৭ সালে তিনি বৈদেশিক কর্মসংস্থানে যোগ দেন। বৈদেশিক কর্মসংস্থানে যোগ দেয়া তিনি প্রথম বাংলাদেশী নারী। ২০০২ থেকে ২০০৬ সাল পর্যন্ত তিনি ইন্দোনেশিয়ায় নিযুক্ত বাংলাদেশের রাষ্ট্রদূতের দায়িত্ব পালন করেন। ২০০৮ সালে তিনি এই পদ থেকে অবসর গ্রহণ করেন।
এছাড়াও তিনি "বাংলাদেশ এলায়েন্স ফর উইমেন লিডারশীপ" (BDAWL) এর নির্বাহী পরিচালক এবং স্বরাষ্ট্র অর্থনৈতিক সংসদের চেয়ারপার্সন।
কাগজের টাকা
কাগজের টাকা বা ব্যাংকনোট ( বা paper money) বলতে ব্যাংক দ্বারা প্রস্তুতকৃত এক ধরনের আইনগতভাবে হস্তান্তরযোগ্য কর্জপত্রকে বোঝায়। কাগজের টাকা ব্যাংকে উপস্থাপন করা মাত্র এর বহনকারীকে ব্যাংক অর্থ পরিশোধ করতে বাধ্য।
আদিতে বাণিজ্যিক ব্যাংকগুলি এই কাগজের টাকার প্রচলন করেছিল। যখন এই কাগুজে টাকা কোনও ব্যাংকের প্রধান কোষাধ্যক্ষের কাছে উপস্থাপন করা হত, তখন ব্যাংক সেটির পরিবর্তে অর্থ পরিশোধের আইনগতভাবে স্বীকৃত মাধ্যম যেমন স্বর্ণ ও রৌপ্য মুদ্রা কাগুজে টাকা উপস্থাপনকারীকে দিতে আইনগতভাবে বাধ্য ছিল।
বর্তমান যুগে বাণিজ্যিক ব্যাংকের প্রস্তুতকৃত স্থানীয় কাগজের টাকার পরিবর্তে কেন্দ্রীয় ব্যাংকের দ্বারা প্রস্তুতকৃত “জাতীয় কাগজের টাকা” ব্যবহার করা হয়। কোনও দেশের কেন্দ্রীয় ব্যাংক কর্তৃক প্রস্তুতকৃত জাতীয় কাগজের টাকাকে সাধারণত ঐ দেশের আইন ব্যবস্থাতে অর্থ পরিশোধের বৈধ মাধ্যম হিসেবে স্বীকৃতি দেওয়া হয়।
অতীতে ব্যাংকগুলি চেষ্টা করত যাতে কোন গ্রাহক যখন কাগজের টাকা উপস্থাপন করেন, তাঁকে যেন সব সময় মূল্যবান ধাতব মুদ্রার মাধ্যমে অর্থ পরিশোধ করা যায়। পরবর্তীতে কেন্দ্রীয় ব্যাংকগুলিও স্বর্ণ বা রৌপ্য মুদ্রা দিয়ে কাগজের টাকা পরিশোধের ঐতিহ্য ধরে রেখেছিল। বর্তমানে জাতীয় কাগজের টাকাগুলিকে মূল্যবান ধাতব মুদ্রা বা অন্য কোন পণ্যের মাধ্যমে পরিশোধের ব্যবস্থা আর বিদ্যমান নেই। এদের মূল্য কেবল সরকারী আদেশের মাধ্যমে বলবৎ আছে।
ধারণা করা হয়, খ্রিস্টপূর্ব ২য় শতকে চীনে এবং প্রায় একই সময়ে ভূমধ্যসাগরীয় নগররাষ্ট্র কার্থেজে চামড়া বা চামড়ার কাগজে (পার্চমেন্ট) তৈরি দীর্ঘস্থায়ী হালকা বস্তুকে চাহিবামাত্র অর্থ পরিশোধের জন্য ব্যবহার করা শুরু হয়। বিশাল পরিমাণের অর্থ তাম্রমুদ্রা বা অন্যান্য ধাতব মুদ্রা দিয়ে পরিশোধ করার সময় মুদ্রাগুলিকে পরিবহনের সময় সমস্যা সৃষ্টি হত। সেটি এড়ানোর জন্যই কাগজের মুদ্রার প্রচলন হয়।
বর্তমান যুগে কাগজের টাকা জালিয়াতি একটি অন্যতম সমস্যা। একে মোকাবিলা করতে সাম্প্রতিককালে নিরাপত্তামূলক বৈশিষ্ট্যবিশিষ্ট কাগজের টাকা ছাপানোর বিভিন্ন প্রযুক্তি উদ্ভাবন করা হয়েছে।
ভবানীপুর বিধানসভা কেন্দ্র
ভবানীপুর(বিধানসভা কেন্দ্র) ভারতীয় রাজ্য পশ্চিমবঙ্গের কলকাতা জেলার একটি বিধানসভা কেন্দ্র। এই পাতায় কালিঘাট (বিধানসভা কেন্দ্র) সম্পর্কে তথ্য রয়েছে।
সীমানা পুনর্নির্ধারণ কমিশনের নির্দেশিকা অনুযায়ী,১৫৯ নং ভবানীপুর বিধানসভা কেন্দ্রটি নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৬৩, ৭০, ৭১, ৭২,৭৩,৭৪, ৭৭ এবং ৮২।
ভবানীপুর(বিধানসভা কেন্দ্র) ২৩নং কলকাতা দক্ষিণ লোকসভা কেন্দ্র এর অংশ।
১৯৫১ থেকে ১৯৬২ সাল পর্যন্ত ভবানীপুরের একটি বিধানসভা আসন ছিল। বেশিরভাগ বছরে প্রতিযোগিতার সংখ্যা অনেক বেশি ছিল কিন্তু বেশিরভাগই বিজয়ী এবং রানার্সকে উল্লেখ করা হচ্ছে। স্বাধীন ভারতের প্রথম নির্বাচনে ১৯৫১ সালে ভারতীয় জাতীয় কংগ্রেস মিরা দত্ত গুপ্ত, নির্দল দেবনাথ দাস,বিপ্লবী সমাজতান্ত্রিক দলের সোমেন্দ্রনাথ ঠাকুর এবং অন্যান্যদের পরাজিত করেন। ১৯৫৭ সালে,ভারতীয় জাতীয় কংগ্রেসের সিদ্ধার্থ শংকর রায় প্রজা সোশালিস্ট পার্টির সৈলা সেনকে পরাজিত করেন। ১৯৬২ সালে সিদ্ধার্থ শঙ্কর রায় স্বাধীন প্রার্থী হিসেবে প্রতিদ্বন্দ্বিতা করে প্রীতিন রায় চৌধুরী পরাজিত করে ভারতীয় জাতীয় কংগ্রেস।
বাংলাদেশ জাতীয় মহিলা আইনজীবী সমিতি
বাংলাদেশ জাতীয় মহিলা আইনজীবী সমিতি বাংলাদেশের নারী আইনজীবীদের সংগঠন। এর মূল কার্যালয় ঢাকায় অবস্থিত। সংগঠনটি ১৯৭৯ সালে প্রতিষ্ঠিত হয়। এ সংগঠন প্রতিষ্ঠার অন্যতম উদ্দেশ্য "দেশে নারী ও শিশুদের জন্য সকল সুযোগ ও অধিকার নিশ্চিত করার বিষয়ে কাজ করা"।
বাংলাদেশ জাতীয় মহিলা আইনজীবী সমিতি প্রতিরোধ, সুরক্ষা, পুর্নবাসন ও পুনঃএকত্রীকরণ এই ৪টি পদ্ধতি অনুসরণ করে এর কাজ বাস্তবায়ন করে। যশোর, চট্টগ্রাম, গাজীপুর ও ঢাকায় সমিতির ৪টি আশ্রয় কেন্দ্র ("প্রশান্তি" নামে পরিচিত) রয়েছে।
রাজশাহী- ০১৭১৮০০৪০২
খুলনা- ০১৭১৮০০৪০৩
সাতক্ষীরা- ০১৭১৮০০৪০৪
যশোর- ০১৭১৮০০৪০৫
বেনাপোল- ০১৭১৮০০৪০৮
ঢাকা- ০১৭১৮০০৪০০, ০১৭১৮০০৪০১, ০১৭১৮০০৪০৬, ০১৭১৮০০৪০৭, ০১৭১৩৩৩৫৯৯১
 http://www.infokosh.gov.bd/atricle/helpline-bnwla
বাংলাদেশ হোম ওয়ার্কার্স উইমেন অ্যাসোসিয়েশন
বাংলাদেশ হোম ওয়ার্কার্স উইমেন অ্যাসোসিয়েশন যা সংক্ষেপে বিএইচডব্লিউএ, বাংলাদেশের একটি এনজিও। এর প্রধান কার্যালয় ঢাকায় অবস্থিত। সংগঠনটি জীবনযাত্রার স্বাভাবিক মান এবং সামাজিক অধিকার থেকে বঞ্চিত গৃহকর্মীদের জন্য কাজ করে। বিশেষ করে সুবিধাবঞ্চিত গৃহকর্মীদের সাধারণ বিষয়াদি নিশ্চিত করতে সংগঠনটি সামাজিক সচেতনতা মূলক আয়োজন, বিষয়গুলো নিয়ে কর্মশালা, নীতিমালা তৈরিতে সহায়তা, উন্নয়ন এবং তাদের জীবনযাত্রা বিষয়ে সহায়তা করতে পরামর্শ দিয়ে থাকে। বিএইচডব্লিউএ মূলত শিশু গৃহকর্মীদের বিষয়ে কাজ করে থাকে। গৃহকর্মীদের অধিকার শ্রমিক আইনের মধ্যে না থাকায় এ ধরনের কাজে যুক্ত নারীদের স্বাস্থ্য সুরক্ষা ও নিরাপত্তার বিষয়গুলো নিয়েও কাজ করে বিএইচডব্লিউএ। ২০১৩ সালে বাংলাদেশের শ্রম ও কর্মসংস্থান মন্ত্রনালয়ে শ্রমিক সংগঠন হিসেবে নিবন্ধিত হয় বিএইচডব্লিউএ। এর মাধ্যমে অনিবন্ধিত একটি খাতকে সরকারের ট্রেড ইউনিয়ন তালিকাভুক্ত করা হয়। এ সংগঠনের মাধ্যমে গৃহকর্মীরা তাদের সাধারণ কাজের সুবিধার বিষয়গুলো ব্যাপারে কাজ করে।
১৯৮৬ সালে এ সংগঠনটি প্রতিষ্ঠা করে দিলরুবা আঙ্গুরী। তিনি সংগঠনটির সাধারণ সম্পাদক। ১৯৯৯ সালের তথ্য অনুযায়ী ৫ জেলায় বিএইচডব্লিউএ’র সদস্য সংখ্যা ১৪ হাজার।
শাকিলা জালালুদ্দিন
শাকিলা জালালুদ্দিন, (শাকিলা জালাল নামেও পরিচিত) ছিলেন একজন রাজনীতিবিদ যিনি ভারতের পশ্চিমবঙ্গ রাজ্যের সমাজ কল্যাণ মন্ত্রনালয়ের উপমন্ত্রী হিসেবে দায়িত্ব পালন করেছেন। ১৯৬২ সালে ভারতীয় জাতীয় কংগ্রেসের হয়ে তিনি মাত্র ২৪ বছর বয়সে পশ্চিমবঙ্গের সংসদে প্রবেশ করেন। এর মাধ্যমে তিনি সব চেয়ে কম বয়সী সংসদ হিসেবে রেকর্ড গড়েছিলেন। নির্বাচনে তার প্রতিদ্বন্দ্বী ছিলেন সতন্ত্র প্রার্থী ফনিভূষণ মন্ডল। এখন পর্যন্ত, পশ্চিমবঙ্গের বাসন্তী নির্বাচনী এলাকায় তিনি সর্বোচ্চ সংখ্যক ভোট পেয়েছিলেন।
জালালুদ্দিন ছিলেন তৎকালীন পশ্চিমবঙ্গের রাজনীতিবিদ এবং কৃষি মন্ত্রনালয়ের উপমন্ত্রী অাব্দুস শুকুরের মেয়ে। ১৯৬০ সালে বিধানসভায় হঠাৎ করেই তার পিতার মৃত্যু হলে ভারতীয় জাতীয় কংগ্রেস তাকে তার পিতার স্থালাভিষিক্ত হতে অনুরোধ করেন। শাকিলা তার প্রথম নির্বাচন সহানুভূতির সহিত ৪২০০০ ভোটে জয় লাগ করেন।
শাকিলার মন্ত্রীত্বের প্রধান কার্যসমূহের মধ্যে অন্তর্ভূক্ত ছিল শিক্ষা ব্যবস্থাতে মানুষকে আগ্রহী করে তোলা, গ্রামীণ স্বাস্থ্য কেন্দ্রে প্রতিষ্ঠা এবং জনসংখ্যা বৃদ্ধি রোধ করতে সচেতনতা তৈরি করা। তার প্রথম মেয়াদে তিনি শিক্ষা কারিকুলামকে আন্তর্জাতিকীকরণ করেন। তার দ্বিতীয় মেয়াদে তিনি তার নির্বাচনী এলাকার প্রতিটি গ্রামে স্বাস্থকেন্দ্র নির্মান করেন। জন্ম নিয়ন্ত্রনের পিলের অত্যাধিক মূল্য ও সচেতনার অভাবের কথা চিন্তা করে তিনি জন্মনিয়ন্ত্রনের জন্য লুপ ডিভাইস আইনসিদ্ধ করেন ও এব্যাপারে সচেতনতা তৈরি করেন। ১৯৬৮ সালে রাজনীতি থেকে অবসরের পূর্বে তিনি ১৯৬২ ও ১৯৬৭ সালে দুটি নির্বাচনে জয়লাভ করেন।
নাচোল মহিলা কলেজ
নাচোল মহিলা কলেজ রাজশাহী বিভাগের চাঁপাইনবাবগঞ্জ জেলার নাচোল উপজেলায় অবস্থিত একটি উচ্চ শিক্ষা প্রতিষ্ঠান।
নাচোল মহিলা কলেজটি ১৯৯৩ সালে নাচোল সদরে প্রতিষ্ঠিত হয়। তবে ১৯৯৫ সালে প্রতিষ্ঠানটি উচ্চ মাধ্যমিক পর্যায়ে সরকারী এমপিও ভূক্ত হয়। কলেজটি শুরুতে উচ্চ মাধ্যমিক স্তরে মানবিক শাখা নিয়ে যাত্রা শুরু করলেও ভাল ফলাফলের প্রেক্ষিতে পরবর্তিতে বিজ্ঞান ও ব্যবসায় শিক্ষা শাখা চালু হয়। এর পরে স্নাতক (পাশ) স্তরে বি.এ, বি.এস.এস ও বি.এস.সি শাখায় পাঠদান চালু হয়।
বর্তমানে কলেজে উচ্চ মাধ্যমিক, ডিগ্রী (পাস কোর্স) পড়ার ব্যবস্থা আছে। কলেজটিতে ১৪ সদস্য বিশিষ্ট একটি গভর্নিং বডি চালু রয়েছে যারা কলেজটি পরিচালনায় অংশগ্রহন করে থাকে।
শ্রীমতি রাসাসুন্দরী
শ্রীমতি রাসাসুন্দরী (১৮১০-১৮৯৯) ছিলেন ঊনবিংশ শতাব্দীর একজন বাঙ্গালী লেখক। উনি উনার আত্মজীবনীর জন্য বিখ্যাত ছিলেন। আত্মজীবনীতে উনি ঊনবিংশ শতাব্দীর একজন বাঙ্গালী গৃহবধূর চিত্র তুলে ধরেন।
রাসাসুন্দরী ১৮১০ সালে পাবনা জেলা, বেঙ্গল প্রেসিডেন্সি, ভারত কোম্পানী শাসন এ জন্মগ্রহণ করেন। তিনি বাসায় স্বশিক্ষিত হন, কিন্তু খুব অল্প প্রসারে। ১৮২২ সালে, যখন তাঁর বয়স ১২ বছর, উনি সিতানাথ সরকারকে বিবাহ করেন। তাঁর স্বামী ফরিদপুর জেলার রামদিয়ার একজন জমিদার ছিলেন। তাঁর শ্বাশুড়ী এবং তিনজন বিধবা ননদ তাঁদের সাথে বসবাস করতেন। তাঁর শ্বাশুড়ী তাঁকে খুব পছন্দ করতেন।
রাসাসুন্দরী ছিলেন একজন খুবই ধার্মিক মহিলা। তাঁর শিক্ষা ছিল সীমিত। উনি প্রথম শিক্ষার সুযোগ পান যখন তাঁর স্বামী তাঁকে ধর্মীয় গ্রন্থ চৈতন্যভাগবত কিনে দেন। উনি চৈতন্যভাগবত থেকে পড়ার চেষ্টা শুরু করেন এবং তাঁর সীমিত জ্ঞান কাজে লাগিয়ে ২৫ বছর বয়সে পড়তে শিখেন। তাঁর এক পুত্র সন্তানের সাহায্যে তিনি ৫০ বছর বয়সে লিখতে শিখেন। তাঁর বয়স যখন ৫৯ তখন তাঁর স্বামী সীতানাথ সরকার পরলোকগমন করেন। স্বামীর মৃত্যুর পর তিনি হাতে অনেক মুক্ত সময় পান এবং তা কাজে লাগাতে আত্মজীবনী লেখা শুরু করেন। ১৮৮৬ সালে উনার আত্মজীবনী "আমার জীবন" মুদ্রিত হয়। তাঁর আত্মজীবনী তাঁর উপর এবং তাঁর পরিবারে তাঁর ভূমিকার উপর দৃষ্টিপাত করে। নিজের জীবনী লেখার মাধ্যমে উনি একজন বাঙ্গালী গৃহবধূর জীবন তুলে ধরেন, যেখানে তাকে সারাক্ষণ সাংসারিক কাজে নিয়োজিত থাকতে হয়। তিনি লিখেন যে খাওয়ার সময় উনাকে খেতে হত সবার শেষে যখন সবাই তাদের খাওয়া শেষ করে উঠে পড়েছে, এবং কাজের লোক থাকা সত্বেও তাঁকে বাসার কাজ করতে হ'তো। ১৮৯৮ সালে মুদ্রিত তারঁ আত্মজীবনীর দ্বিতীয় সংস্করণে উনি আরও নতুন তথ্য যোগ করেন। বইটিতে তুলে ধরা হয় তাঁর নিজের জীবন গঠনের চেষ্টা এবং সমাজে একজন বাঙ্গালী নারীর তীব্র চাপের কথা।
রাসাসুন্দরী ১৮৯৯ সালে মৃত্যুবরণ করেন।
১। "Sen, Nivedita (2015)" Family, School and Nation: The Child and Literary Constructions in 20th-Century Bengal. Routledge. ISBN 9781317410614. Retrieved 13 November 2017.
২। Murshid, Ghulam. Rasasundari Shreemati. "en.banglapedia.org". Banglapedia. Retrieved 13 November 2017.
৩। Tripathi, Salil (2016). "The Colonel Who Would Not Repent: The Bangladesh War and Its Unquiet Legacy". Yale University Press. . Retrieved 13 November 2017.
মাসুদা খাতুন
মাসুদা খাতুন (১৮৮৫-১৯২৬) ছিলেন বাঙালিদের মধ্যে নারীবাদ ও ধর্মনিরপেক্ষতায় পথপ্রদর্শকদের কাতারে। তার ছদ্মনাম মিসেস এম রহমান।
মাসুদা খাতুন ১৮৮৫ খ্রিস্টাব্দে এক সম্ভ্রান্ত পরিবারে জন্মগ্রহণ করেন। তার বাবা ছিলেন হুগলি জেলা, বেঙ্গল প্রেসিডেন্সি, ব্রিটিশ ভারতের আইনজীবি। তার বয়স যখন ১১ তখন তার বিয়ে হয়। তার স্বামী, মাহমুদুর রহমান ছিলেন কলকাতার রেজিস্ট্রার। তার সমকালীন নারীবাদী এবং ঘন ঘন কলম বন্ধু ছিলেন বেগম রোকেয়া সাখাওয়াত হোসেন।
মাসুদা খাতুন লিখেছেন নারীদের অধিকার এবং নারীবাদ চর্চার উপর। তিনি সমালোচনা করেছেন রক্ষণশীল মুসলমানদের। ইসলামবাদ চর্চাকারীদের তিনি তার লেখায় সমালোচনা করেছেন। তিনি ছিলেন ধূমকেতু পত্রিকার নিয়মিত অবদানকারী। ধূমকেতু ছিল কাজী নজরুল ইসলামের সম্পাদনায় প্রকাশিত সাময়িকী। নজরুল যখন ভবিষ্যতের কবি হতে চলেছেন, তখন তার শুরুর দিককার একটি কবিতা বিষের বাঁশি উৎসর্গ করেছিলেন মাসুদা খাতুনকে। নজরুল উনার লেখাকে শ্রদ্ধা করতেন, মাসুদাকে ডাকতেন মা বলে। তিনি ছিলেন একজন দৃঢ় ধর্মনিরপেক্ষতাবাদী যিনি মুসলিম এবং হিন্দুদের মধ্যে ঐক্যের ডাক দিতেন। তিনি সিনেমা এবং কীর্তনগুলোয় যেতেন বোরকা না পরিধান করে। তৎকালীন সমাজে মুসলিম নারীরা বোরকা পড়বে না এটা মেনে নেয়ার  মত ছিল না। তিনি একটি পতিতাবৃত্তি পুনর্বাসন কেন্দ্র নির্মাণে সহায়তা করেন। তিনি পর্দা বনাম বঞ্চনা রচনায় নারীদের পর্দার মাধ্যমে কিভাবে ইসলাম পাশ কাটিয়ে বসিয়ে রেখেছে তার কঠোর সমালোচনা করেন।
মাসুদা খাতুন ১৯২৬ খ্রিস্টাব্দে পরলোকগমন করেন। তার মৃত্যুর পর কাজী নজরুল ইসলাম তার একটি বই তাকে উৎসর্গ করেছিলেন তাকে অগ্নি নাগিনী সম্বোধন করে। তার স্বামী তার সকল রচনাকর্ম জোগাড় করে চানাচুর নামে ১৯২৭ খ্রিস্টাব্দে প্রকাশ করেন।
ঢাকাদক্ষিণ ইউনিয়ন
ঢাকাদক্ষিণ ইউনিয়ন বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা।
গোলাপগঞ্জ উপজেলা সদর থেকে প্রায় সাত কি.মি.দক্ষিণ-পূর্বে পাহাড়-টিলা-নদী বেষ্টিত ঢাকাদক্ষিণ ইউনিয়ন অবস্থিত। এর পূর্বে বুধবারী বাজার এবং উত্তর বাদেপাশা ইউনিয়ন, দক্ষিণে লক্ষ্মীপাশা ও লক্ষণাবন্দ ইউনিয়ন, উত্তরে আমুড়া ও গোলাপগঞ্জ পৌরসভা অবস্থিত।
ঐতিহ্যের সমৃদ্ধ এক জনপদের নাম ঢাকাদক্ষিণ। সিলেটের প্রাচীন ব্যবসা কেন্দ্র ঢাকাদক্ষিণ ইউনিয়ন। ধর্ম-রাজনীতি-মুক্তিযুদ্ধ প্রভৃতি কারণে ভারতীয় উপমহাদেশের ইতিহাসে এক গুরুত্বপূর্ণ স্থান দখল করে আছে এই ইউনিয়নটি। মুঘল আমলে বর্তমান গোলাপগঞ্জ উপজেলার আয়তনাধীন এলাকার রাজস্ব আদায়-উশুল তহবিলের ঘাটি ছিল বর্তমান ঢাকাদক্ষিণ। ইংরেজ আমলে হেতিমগঞ্জ এলাকায় থানা সদর স্থাপিত হলে ঢাকাদক্ষিণ তার প্রশাসনিক গুরুত্ব হারায়। ঐতিহাসিক বাণী প্রসন্ন মিশ্রের মতে, “ঢাকাদক্ষিণ যদিও শহর নয় তথাপি একে গ্রাম-সমষ্টি ও বলা যাবেনা"। দেশভাগের আগেই এখানে পোস্টঅফিস, ডাকবাংলো, ডিসপেনসারি, সাবরেজিষ্ট্রি অফিস ছিল। ”১৯৪৭ সালে ঢাকাদক্ষিণ পাকিস্থানের অন্তর্ভুক্ত হয়, ১৯৬২ সালে ইউনিয়ন পরিষদ হিসেবে প্রতিষ্টিত হয়।
উল্লেখযোগ্য গ্রাম সমূহ- রায়গড়, দত্তরাইল, বারকোট, কানিশাইল, মিশ্রপাড়া, নগর, খর্দ্দাপাড়া, নিজতফা বেজগাঁও, সুনামপুর, ইসলামপুর।
উল্লেখযোগ্য শিক্ষা প্রতিষ্ঠাণ-
বর্তমান চেয়ারম্যান: শেখ মোহাম্মদ আব্দুর রহিম
মণিরামপুর সরকারী বালিকা উচ্চ বিদ্যালয়
মণিরামপুর সরকারী বালিকা উচ্চ বিদ্যালয় বাংলাদেশের যশোর জেলার অন্তর্গত মনিরামপুর উপজেলার একটি সরকারী বালিকা বিদ্যালয়। এটি যশোর-সাতক্ষীরা মহাসড়কের পশ্চিমে, মোহনপুর বটতলার কাছাকাছি অবস্থিত।
মোহনপুর গ্রামের এই বিদ্যালয়টি ভারতীয় উপমহাদেশে ব্রিটিশ শাষন আমলে "গুরু ট্রেনিং স্কুল" নামে প্রতিষ্ঠিত হয়েছিল। এখানে জুনিয়র ট্রেনিং দেওয়া হতো অর্থাৎ অষ্টম শ্রেনী পাস করা ছাত্রদের শিক্ষক হবার প্রশিক্ষণ দেওয়া হতো। পরবর্তীতে সার্কুলার অফিসার জনাব মোশারফ হোসেন প্রশিক্ষণ বিদ্যালয়টির চেয়ারম্যান নির্বাচিত হন। ১লা এপ্রিল ১৯৬৫ স্থানীয় কিছু প্রসিদ্ধ ব্যাক্তিবর্গের প্রচেষ্টায় প্রশিক্ষণ বিদ্যালয়টি জুনিয়র উচ্চ বিদ্যালয়ে রূপ নেয়। ব্যাক্তিবর্গের মধ্যে মোসলেম উদ্দিন গাজী, মোঃ জালাল উদ্দিন, বাবু দুলাল চন্দ্র দাস, বাবু গিরিন্দ্র নাথ ঘোষ, ডাঃ মহিউদ্দিন, মনিরামপুর থানার সার্কেল অফিসার, জনাব রইছ উদ্দিন, বিদ্যালয়ের পরিদর্শক সাঈদ মনিরুজ্জামান এবং আরো কিছু স্থানীয় ব্যাক্তিবর্গ। দুইটি টিন সেড ঘর ও ১৫-২০ জন ছাত্র নিয়ে বিদ্যালয়টি যাত্রা শুরু করে। প্রাথমিক ভাবে জনাবা নুরুজ্জামান বেগম প্রধান শিক্ষিকার দায়িত্ব পালন করেন। তিনি আই এ পরিক্ষায় উত্তির্ণ এবং বিদ্যালয় পরিদর্শক সাঈদ মনিরুজ্জামানের স্ত্রী ছিলেন। ১৯৬৫ থেকে ১৯৭০ পর্যন্ত বিদ্যালয়টির শিক্ষা কার্য্যক্রম মাধ্যমিক বিদ্যালয় হিসাবে সীমাবদ্ধ ছিল। ২১ সেপ্টেম্বর ১৯৭১, নবম শ্রেনীর পাঠদানের অনুমোদন পায়। অগাস্ট ২১, ১৯৭২ অনুমোদিত দ্বিপাক্ষিক উচ্চ বালিকা বিদ্যালয় হিসাবে এর যাত্রা শুরু করে। একইসাথে, প্রাথমিক শিক্ষা কার্যক্রম (১ম - ৫ম শ্রেনী) পাঠদান বন্দ করে দেওয়া হয়। ফেব্রুয়ারী ২, ১৯৮৭ তৎকালীন রাষ্ট্রপতি হুসেইন মুহাম্মদ এরশাদ বালিকা বিদ্যালয়টিকে সরকারীকরনের আওতায় আনার অনুমোদন প্রদান করেন। এবং বিদ্যালয়টির নাম মণিরামপুর সরকারী উচ্চ বালিকা বিদ্যালয় হিসাবে প্রতিষ্ঠিত হয়। এই সরকারীকরণ পদক্ষেপে তৎকালীন যশোর জেলার জেলা প্রশাসক মোক্তাদার চৌধুরীর যথেষ্ট ভুমিকা ছিল, তিনি ১.০৪ শতক জমি বিদ্যালয়ের নামে নিবন্ধিত করে দেন। 
এটি মোহনপুর উপজেলার মোহনপুর (বটতলা) এ ৩ একর জমির উপর অবস্থিত যার পুর্ব পাশ দিয়ে যশোর-সাতক্ষীরা মহাসড়ক, উত্তরে অঘোরনাথ সড়ক এবং দক্ষিণে পুলিন বিহারী সড়ক বেষ্টন করে আছে। বিদ্যালয়টিতে দুইটি দোতলা ভবন রয়েছে। ভবনগুলিতে একটি মিলনায়তন, একটি লাইব্রেরী ও একটি কম্পিউটার ল্যাব এবং বিদ্যালয় প্রাঙ্গণে একটি পুকুর রয়েছে।
বিদ্যালয়টি যশোর মাধ্যমিক ও উচ্চ মাধ্যমিক শিক্ষা বোর্ড আওতায় বাংলা মাধ্যমে সেকেন্ডারি স্কুল সার্টিফিকেট শিক্ষাক্রম অনুসরন করছে। এখানে বিজ্ঞান ও সমাজবিজ্ঞান বিভাগ চালু রয়েছে। ২০১০ সালে শিক্ষাব্যবস্থা অনুসারে, প্রতিটি বিষয় মানসম্মত শিক্ষকদ্বারা পাঠদান করা হয়।
আধুনিক শিক্ষা ব্যবস্থা নিয়ন্ত্রনের জন্যে বিদ্যালয়ে নিম্ম বিধিগুলি অনুসরণ করা হয়ঃ
সকাল ১০.০০ টা থেকে বিকাল ৪.০০ টা পর্যন্ত এর মাঝে টিফিনের জন্যে ৩০ মিনিট খাবার বিরতী থাকে।
ছাত্রদের তথ্য প্রযুক্তির সাথে পরিচিত রাখতে বিদ্যালয়টির কম্পিউটার ল্যাবে বেশকিছু কম্পিউটার, ল্যাপটপ এবং মাল্টিমিডিয়া প্রজেক্টর রয়েছে। ইন্টারনেট সেবার জন্যে ব্রডব্যান্ড লাইন সংযোগ রয়েছে। 
শিক্ষা মন্ত্রালয়ের মাধ্যমিক ও উচ্চ মাধ্যমিক শিক্ষা অধিদপ্তর দ্বারা বিদ্যালয়টির প্রশাসনিক কার্যক্রম নিয়ন্ত্রিত হয়। খুলনার জেলা প্রশাসক বিদ্যালয়টির বিভিন্ন বিষয় তদারকির দায়িত্বে পালন করেন একইসাথে সহায়তার জন্যে স্থানীয় উপজেলা নির্বাহি কর্মকর্তার সভাপতিত্বে ৫ সদস্যের পরিচালনা পরিষধ রয়েছে।
হালিমা ইয়াকুব
হালিমা বিনতে ইয়াকুব (জাওই: ; জন্ম ২৩শে আগস্ট ১৯৫৪) হলেন সিঙ্গাপুরের একজন রাজনীতিবিদ যিনি বর্তমানে সিঙ্গাপুরের রাষ্ট্রপতির দায়িত্ব পালন করছেন। রাষ্ট্রপতি হিসেবে শপথ গ্রহনের পূর্বে ২০১৩ সাল থেকে ২০১৭ সালের আগস্ট পর্যন্ত তিনি সিঙ্গাপুরের সরকারি দল পিপল’স একশন পার্টির মনোনীত স্পিকার হিসেবে দায়িত্ব পালন করেছেন। ২০০১ থেকে ২০১৫ সাল পর্যন্ত তিনি সংসদে জুরং দলের হয়ে পতিনিধিত্ব করেন এবং ২০১৫ থেকে ২০১৭ সাল পর্যন্ত মার্সিলিং ইউ দলের প্রতিনিধিত্ব করেন।
২০১৭ সালের ৭ই আগস্ট রাষ্ট্রপতি নির্বাচনের জন্য তিনি সংসদের এমপি ও স্পিকার হিসেবে এবং তার দল পিএপি থেকে পদত্যাগ করেন। ২০১৭ সালের ১৩ সেপ্টেম্বর তিনি রাষ্ট্রপতি হিসেবে নির্বাচিত হন যেহেতু সেসময় তার প্রতিদ্বন্দ্বী কোন প্রার্থী ছিল না। পরের দিন তিনি সিঙ্গাপুরের সর্বপ্রথম নারী রাষ্ট্রপতি হিসেবে শপথ গ্রহণ করেন।
হালিমা ইয়াকুব বাবার পক্ষ থেকে ভারতীয় বংশদ্ভূত এবং মায়ের পক্ষ থেকে মালয় বংশদ্ভূত। তার ৪ বছর বয়সে তার পিতা হৃদযন্ত্রের ক্রিয়া বন্ধ হয়ে মৃত্যুবরণ করেন এবং তিনিসহ তার চার ভাইবোন পরবর্তীতে মায়ের কাছে বড় হন। তার বাবার মৃত্যুর সময় তার পরিবার দারিদ্রতার মধ্য দিয়ে জীবন অতিবাহিত করে। তিনি বিভিন্ন সময় তৎকালীন সিঙ্গাপুর পলিটেকটিকের সামনে এবং প্রিন্স এডওয়ার্ড সড়কের কাছে নাসি পেডং বিক্রিতে তার মাকে সাহায্য করতেন।
১৯৭৮ সালে সিঙ্গাপুর জাতীয় বিশ্ববিদ্যালয় থেকে আইন বিষয়ে স্নাতক ডিগ্রী অর্জনের পূর্বে তিনি সিঙ্গাপুর চীনা বিদ্যালয় ও তেনজং কেটং বালিকা বিদ্যালয়ে অধ্যয়ন করেন। ১৯৮১ সালে তিনি সিঙ্গাপুর বারে যোগদান করেন। ২০০১ সালে তিনি সিঙ্গাপুর জাতীয় বিশ্ববিদ্যালয় থেকে আইনে স্নাতকোত্তর সম্পন্ন করেন। ২০১৬ সালের ৭ই জুলাইে এনইউএসতে তাকে সম্মানসূচক ডক্টরেট ডিগ্রী প্রদান করা হয়।
শর্বরী জোহরা আহমেদ
শর্বরী জোহরা আহমেদ একজন বাংলাদেশি আমেরিকান লেখিকা। তিনি পরিচিত আমেরিকায় এবিসি শো কোয়ান্টিকো এর লেখক হিসেবে।
শর্বরী জোহরা বাংলাদেশের ঢকায় জন্মগ্রহণ করেন। তিনি সৃষ্টিশীল লেখা বিষয়ে মাস্টার্স ডিগ্রি পড়তে আমেরিকায় পাড়ি জমান। তিনি জাতিগতভাবে বাংলাদেশি। তিনি ইথিওপিয়ায় ছিলেন বেশ কিছুদিন, তার গল্প পেপসি এর পটভূমি ইথিওপিয়াতে যেখানে এক বাংলাদেশি কূটনীতিকের কন্যা মানিয়ে নেয়ার চেষ্টা করছে এমন কাহিনী বিধৃত।
শর্বরী জোহরা আহমেদ এবিসি শো কোয়ান্টিকোর প্রথম সিজনের লেখক দলে ছিলেন, যা তাকে প্রথম কোনো বাংলাদেশি নারী হিসেবে কোনো নেটওয়ার্ক শো এর লেখক হিসেবে সম্মান এনে দেয়। তিনি একটি নাটক লিখেছেন রেইজিন্স নট ভার্জিন্স (Raisins Not Virgins) নামে, যেটি শর্টফিল্মে রূপ দেয়া হয়। নাটকটি লিখেছেন তিনি এক তরুণ নারী চরিত্রকে উপজীব্য করে যে আমেরিকান মুসলিম তার ইসলামিক সত্ত্বা তুলে ধরতে চায়। এটি তিনি রচনা করেন ২০০৩ খ্রিস্টাব্দে এবং ২০০৮ এ মঞ্চায়নের জন্য প্রস্তুত করেন। তিনি নাটকটিতে প্রযোজনা ও অভিনয় করেন। ঐ বছরেই, ট্রিবেকা চলচ্চিত্র প্রদর্শনীতে তার চলচ্চিত্রটি নির্বাচিত হয়। তার বই, দ্যা ওশ্যান অফ মিসেস নাগাই প্রকাশিত হয় হে উৎসব ঢাকায় ২০১৩ খ্রিস্টাব্দে। তিনি ম্যানহাটানভিলে কলেজে মাস্টার্স অব ফাইন আর্টসে কর্মরত রয়েছেন। ভারতীয় অভিনেত্রী সোহা আলি খান মুসলিম চরমপন্থীদের দ্বারা সমালোচিত হয়েছিলেন চরমপন্থীদের মতে অনৈসলামিকভাবে শাড়ি পরিধান করার কারণে। কিন্তু জোহরা আহমেদ এই অভিনেত্রীকে বিতর্ককে প্রতিহত করেন। তিনি ঔপনিবেশিক পরবর্তী সাহিত্যের উপর উপস্থাপনা প্রদান করেন ২০১৬ খ্রিস্টাব্দে বাংলাদেশে অনুষ্ঠিত এসোসিয়েশন অব রাইটার্স অ্যান্ড রাইটিং প্রোগ্রামস এর সম্মেলনে। দ্যা লাইন উইথ ইখতিসাদ আহমেদ নামের এক নতুন প্রজেক্টে বর্তমানে তিনি কাজ করছেন। তার গল্প বেশ কয়েকটি সাময়িক পত্রিকা ও সংকলনে প্রকাশ পেয়েছে গেটিসবার্গ রিভিউসহ পেইন্টেড ব্রাইড কোয়ার্টারলি এবং এশিয়ান প্যাসিফিক আমেরিকান জার্নালে। ২০১৭ খ্রিস্টাব্দে মিতালি বোস পার্কিন্সের রচিত রিকশা গার্ল এর পর্দায় রূপ দেন। চলচ্চিত্রটি প্রযোজনা করে স্লিপারোয়েভ ফিল্মস এবং পরিচালনা করেন অমিতাভ রেজা চৌধুরী।
শান্ত কোট্টেগোদা
জেনারেল শান্ত কোট্টেগোদা শ্রীলঙ্কার সেনাবাহিনীর ১৭তম প্রধান হিসেবে ২০০৪ সালের ১ জুলাই থেকে ২০০৫ সালের ৫ ডিসেম্বর পর্যন্ত দায়িত্ব পালন করেন। অবসরপ্রাপ্তির পর জেনারেল শান্ত ব্রাজিল এবং থাইল্যান্ডে শ্রীলঙ্কার রাষ্ট্রদূত হিসেবে নিয়োগ পেয়েছিলেন। সেনাপ্রধান হিসেবে স্থলাভিষিক্ত হয়েছিলেন তারই কোর্সমেট শরৎ ফনসেকা।
শ্রীলঙ্কা সেনাবাহিনীতে ৩৪ বছর কাজ করা শান্ত ছিলেন খুবই কর্মঠ এবং মেধাবী। ১৯৭১ সালে কমিশন পাবার সঙ্গে সঙ্গেই তাকে সাম্যবাদবিরোধী সামরিক অভিযানে নামতে হয়, তাছাড়া ১৯৮৭ সালের পুনরায় সাম্যবাদীদের উত্থান এবং এলটিটিই'র সঙ্গে উত্তর এবং পূর্বাঞ্চলে অনেক ঝুঁকিপূর্ণ এলাকায় কাজ করেন শান্ত। জাফনা এলাকার একটি ডিভিশনের নেতৃত্ব দেওয়া সহ শান্ত ভাভুনিয়ার ৫১তম ডিভিশনের অধিনায়কও ছিলেন, এছাড়া সেনাসদরে তিনি প্রশিক্ষণ এবং গোয়েন্দা শাখায় কাজ করেছেন। সেনাপ্রধান হওয়ার পর তিনি শ্রীলঙ্কা লাইট ইনফ্যান্ট্রি রেজিমেন্টের 'কর্নেল অব দ্যা রেজিমেন্ট' সম্মান লাভ করেছিলেন।
১৯৭০ সালের ফেব্রুয়ারী মাসে শান্ত দিয়াতালাওয়ার 'সেনা প্রশিক্ষণ কেন্দ্র'তে যোগ দেন, এবং পরের বছরের জুন মাসে সিলন লাইট ইনফ্যান্ট্রি রেজিমেন্টে ২য় লেফটেন্যান্ট হিসেবে কমিশন পান। ১৯৭৩ সালে তিনি লেফটেন্যান্ট, '৭৬ এ ক্যাপ্টেন, '৮০তে মেজর, '৯১তে কর্নেল এবং ১৯৯৩ সালে ব্রিগেডিয়ার হন। মেজর-জেনারেল পদবীতে উন্নীত হন ১৯৯৮ সালে; ২০০০ সাল থেকে ২০০২ সাল পর্যন্ত তিনি ওয়ান্নী সেনাজোনের অধিনায়ক ছিলেন।
হার্বার্ট স্ট্রাডউইক
হার্বার্ট বার্ট স্ট্রাডউইক (; জন্ম: ২৮ জানুয়ারি, ১৮৮০ - মৃত্যু: ১৪ ফেব্রুয়ারি, ১৯৭০) সারের মিচাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে সারে দলের প্রতিনিধিত্ব করেছেন হার্বার্ট স্ট্রাডউইক। দলে তিনি মূলতঃ উইকেট-রক্ষকের ভূমিকায় অবতীর্ণ হতেন।
শৈশবে দশ বছর বয়সে স্থানীয় এক ভদ্রমহিলার পরামর্শক্রমে উইকেট-রক্ষণের দিকে অগ্রসর হন হার্বার্ট স্ট্রাডউইক। ১৯০২ সালে সারে দলের সদস্যরূপে প্রথম খেলতে নামেন ও কয়েকটি খেলায় অংশ নেন। পরের বছর পূর্ণাঙ্গ মৌসুম কাউন্টি ক্রিকেটে অতিবাহিত করেন তিনি। ৭১ ক্যাচ ও ২০ স্ট্যাম্পিং করে ৯১ ব্যাটসম্যানকে বিদায় করে রেকর্ড গড়েন। তবে, সারের শীর্ষস্থানীয় বোলার টম রিচার্ডসন ও উইলিয়াম লকউডের পাশাপাশি ভেজা গ্রীষ্মের সহায়তায় তাঁর এ রেকর্ড অনেকাংশেই ম্লান হয়ে যায়। ঐ সময় থেকে স্ট্রাডউইককে ইংল্যান্ডের টেস্ট উইকেট-রক্ষক ডিক লিলি’র সম্ভাব্য উত্তরাধিকারীরূপে গণ্য করা হতো। ফলশ্রুতিতে ১৯০৩-০৪ মৌসুমে অস্ট্রেলিয়া গমন করেন। কিন্তু কোন টেস্টে অংশগ্রহণের সুযোগ হয়নি তাঁর। খেলায় চমৎকার ক্রীড়াশৈলী অব্যাহত রাখায় ১৯০০-এর দশক পর্যন্ত শীর্ষ উইকেট-রক্ষক হিসেবে দলে স্থান দখল করে রেখেছিলেন।
১৯০৯-১০ মৌসুমে দক্ষিণ আফ্রিকার বিপক্ষে অনুষ্ঠিত প্রথম টেস্টে অভিষেক ঘটে হার্বার্ট স্ট্রাডউইকের। ১ জানুয়ারি, ১৯১০ তারিখে টেস্ট ক্রিকেটে অভিষেক ঘটে তাঁর। ১৯১১ সালে কেন্টের প্রথিতযশা ফ্রেড হুইশের দক্ষতার কাছে তাঁর সাফল্য ম্লান হয়ে যায়। তাস্বত্ত্বেও স্ট্রাডউইক প্রথম পছন্দের উইকেট-রক্ষক হিসেবে অস্ট্রেলিয়া সফরে যান। ফ্রাঙ্ক ফস্টার ও সিডনি বার্নসের বোলিং দক্ষতার সাথে মোকাবেলা করেন।
প্রথম বিশ্বযুদ্ধের পর কাউন্টি ক্রিকেট চালু হলে স্ট্রাডউইক নিজেকে মেলে ধরেন যা ১৯২৭ সালে তাঁর অবসরগ্রহণকালীন পর্যন্ত ইংল্যান্ড দলে অব্যাহত ছিল। তবে এর মাঝে ১৯২১ সালে আর্মস্ট্রংয়ের নেতৃত্বাধীন অস্ট্রেলিয়া দলের বিপক্ষে বিপর্যয়কর ফলাফলের পর সাময়িকভাবে মাঠের বাইরে অবস্থান করেছিলেন।
১৯১৪ সালে দক্ষিণ আফ্রিকার ম্যাটিং উইকেটে বার্নসের বিধ্বংসী বোলিং মোকাবেলা করে খ্যাতি অর্জন করেন। এ সময় বার্নসের বলগুলো বাউন্স ও বাঁক খাওয়া ছিল। পরের মৌসুমে স্ট্রাডউইকের দক্ষতার কারণে সারে দলের কাউন্টি চ্যাম্পিয়নশীপের শিরোপা লাভে একবারই গুরুত্বপূর্ণ ভূমিকা পালন করে।
১৯১২ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি।
সমগ্র খেলোয়াড়ী জীবনে ১৪৯৩ ডিসমিসালে নিজেকে সম্পৃক্ত করেছেন। সংখ্যার দিক দিয়ে এটি প্রথম-শ্রেণীর ক্রিকেটের ইতিহাসে তৃতীয় সর্বোচ্চ। ব্যাটসম্যান হিসেবে তেমন ভূমিকা রাখতে পারেননি হার্বার্ট স্ট্রাডউইক। তবে দুইবার দশম উইকেট জুটিতে বিল হিচের সাথে জুটি গড়ে শতাধিক রান তুলেছেন। প্রথম-শ্রেণীর ক্রিকেটে চারজনের একটি জুটি হিসেবে একাধিকবার শতাধিক রানের জুটি গড়েছেন।
খেলোয়াড়ী জীবন থেকে অবসরগ্রহণের পর কোচের দায়িত্বে ছিলেন তিনি। এছাড়াও আরও অনেকগুলো বছর সারে দলের পক্ষে খেলেছিলেন।
জীবনের শেষদিকে ধূমপান ও মাত্রাতিরিক্ত মদ্যপান তাঁর অনুষঙ্গ ছিল। উইজডেনে ক্রিকেটকে ঘিরে অনেক নিবন্ধ লিখেন। ১৯৫৯ সালে উইজডেনে ‘ফ্রম ড. গ্রেস টু পিটার মে’ শীর্ষক নিবন্ধটি সর্বাধিক জনপ্রিয়তা লাভে সক্ষমতা দেখায়। এতে তিনি তাঁর খেলোয়াড়ী জীবন থেকে অবসর গ্রহণের পর দর্শক হিসেবে খেলাকে ঘিরে তাঁর দৃষ্টিভঙ্গী তুলে ধরেন।
১৪ ফেব্রুয়ারি, ১৯৭০ তারিখে ৯০ বছর বয়সে সাসেক্সের শোরহাম-বাই-সী এলাকায় তাঁর দেহাবসান ঘটে।
দিনাজপুর সরকারী বালিকা উচ্চ বিদ্যালয়
দিনাজপুর সরকারী বালিকা উচ্চ বিদ্যালয় বাংলাদেশের দিনাজপুর জেলার দিনাজপুর সদর উপজেলার একটি মাধ্যমিক বিদ্যালয়। এটি ১৮৬৯ সালে প্রতিষ্ঠিত হয়।
প্র্রায় ২,০০০ শিক্ষার্থী এখানে পড়াশোনা করে। প্রতি ৩৮ জনে একজন করে মোট ৫২ জন শিক্ষক আছেন। এখানকার শিক্ষকগণ বেশ দক্ষ।
দিনাজপুর সরকারী বালিকা উচ্চ বিদ্যালয়ে মোট ৪টি ভবন রয়েছে। একটি ৩তলা ভবন সহ শিক্ষার্থীদের জন্য মোট ৩৬ টি কক্ষ রয়েছে।
দৌলতুন্নেছা খাতুন
দৌলতুন্নেছা খাতুন ছিলেন একজন বাঙালি রাজনীতিবিদ, সামাজ কর্মী, নারীবাদী এবং পূর্ববাংলা আইন পরিষদের সদস্য।
দৌলতুন্নেছা ব্রিটিশ রাজের অধীন পূর্ব বাংলার বগুড়ার সোনাতলাতে জন্মগ্রহণ করেন। ৮ বছর বয়সে তিনি হাফিজুর রহমানের সাথে বিবাহ বন্ধনে আবদ্ধ হন যিনি ছিলেন পেশায় ডাক্তার। ঢাকা ইডেন মহিলা কলেজে তিনি ১২ বছর পর্যন্ত অধ্যয়ন করেন। নারী শিক্ষার বিরুদ্ধে সমাজিক চাপ থাকা সত্ত্বেও তিনি তার স্বামীর বাড়িতে লেখাপড়া চালিয়ে যান।
১৯৩০ সালে ১২ বছর বয়সে তিনি গান্ধীর লবণ সত্যাগ্রহ আন্দোলনে যোগদান করেন। তিনি গাইবান্ধায় সমমনা নারীদের নিয়ে গাইবান্ধা মহিলা সমিতি প্রতিষ্ঠা করেন। কিছু সংখ্যক মুসলিম নারীদের মধ্যে তিনি অন্যতম যিনি সত্যাগ্রহ আন্দোলনে যোগদান করেছিলেন। স্নাতক সম্পন্ন করার পূর্ব পর্যন্ত তিনি লেখাপড়া চালিয়ে যান। তার নারী অধিকার আন্দোলনে সম্পৃক্তা থাকার কারণে তাকে এবং তার স্বামীকে বাড়ি ছেড়ে চলে যেতে হয়েছিল।
তিনি ব্রিটিশ রাজ কর্তৃক গ্রেফতার হন। পঞ্চাশের মন্বন্তরে ১৯৪৩ সালে তিনি একটি এতিমখানা প্রতিষ্ঠা করেন। ভারত বিভাগের পর তিনি ঢাকায় স্থায়ী হন। ১৯৫৪ সালে নারীদের অংশগ্রহণে বিজয়ী হয়ে তিনি পূর্ববাংলা আইন পরিষদের সদস্য নির্বাচিত হন। ১৯৫৬ সালে তিনি চীনে পাকিস্তান প্রতিনিধিদলে ছিলেন।
১৯৯৭ সালে তিনি গাইবান্ধাতে মৃত্যুবরণ করেন।
আনাই মগিনি
আনাই মগিনি (জন্ম ১ মার্চ ২০০৩) হচ্ছে বাংলাদেশেরনারী ফুটবল দলের রক্ষণভাগের খেলোয়াড়। তিনি বর্তমানে বাংলাদেশ অনূর্ধ্ব-১৭ জাতীয় নারী ফুটবল দল এ খেলে। তিনি "এএফসি অনূর্ধ্ব-১৪ নারী স্থানীয় চ্যাম্পিয়নশিপ - দক্ষিণ এবং মধ্য" এর বিজয়ী দলের সদস্য ছিল ২০১৬ সালে তাজিকিস্তানে। তিনি ওই টুর্নামেন্ট এর মধ্যে একটি গোল করে। তিনি আনুচিং মগিনি এর জমজ বড় বোন, যেও ফুটবল খেলে।
মগিনি জন্মগ্রহণ করে ২০০৩ সালে খাগড়াছড়ি জেলায়। তার বাবা "রিপ্রু মগ", হচ্ছেন একজন কৃষক। যে ভেষজ ঔষধ বিক্রি করে। তার মা "অপুর্মা মগিনি"। তিনি নবম শ্রেণীতে "গার্গা বহুমুখী উচ্চ বিদ্যালয়ে" পড়ছে রাঙ্গামাটি জেলায়।
মগিনি ২০১১ সাল থেকে ফুটবল খেলা শুরু করে।
তিনি "বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে" "মগাছড়ি প্রাথমিক বিদ্যালয়ের" হয়ে খেলে। যেটি নারীদের জন্য একটি বার্ষিক ফুটবল প্রতিযোগিয়া। দলটি ২০১২ সালে চ্যাম্পিয়ন হয়। তার জেলা খাগড়াছড়ি "কেএফসি জাতীয় নারী চ্যাম্পিয়নশিপ"-এ অংশগ্রহণ না করায় তিনি রাঙ্গামাটির প্রতিনিধিত্ব করে ২০১৪ সালে।
মগিনি বর্তমানে তার বিদ্যালয়, "গার্গা বহুমুখী উচ্চ বিদ্যালয়ের" হয়ে খেলে। তিনি দলটিকে "বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে" রানার-আপ হতে সাহায্য করে ২০১৩, ২০১৪, এবং ২০১৫ সালে।
আনাই মগিনি "এএফসি অনূর্ধ্ব-১৬ নারী চ্যাম্পিয়নশিপের" বাছাইপর্বের খেলায় নির্বাচিত হয় "বাংলাদেশ অনূর্ধ্ব-১৭ নারী ফুটবল" দলের হয়ে খেলার জন্য। তিনি টুর্নামেন্টে প্রথমবারের মত খেলে "কাজাকিস্তান অনূর্ধ্ব-১৭ নারী দলের" বিপক্ষে ২০১৬ সালে ৩১ আগস্ট। গ্রুপ চ্যাম্পিয়ন হয়ে বাংলাদেশ ২০১৭ "এফসি অনূর্ধ্ব-১৬ নারী চ্যাম্পিয়নশিপ" এ অংশগ্রহণ করে ২০১৭ সালের সেপ্টেম্বরে থাইল্যান্ডে।
কালে-ই-জাল জেলা
কালে-ই-জাল জেলা () উত্তর আফগানিস্তানের কুন্দজ প্রদেশের পশ্চিম অঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির পশ্চিমে বাল্খ প্রদেশ এবং উত্তরে পাঞ্জ নদী বরাবর তাজিকিস্তান, বাক্শ এবং আমু নদী রয়েছে। এছাড়া পূর্বে ইমাম সাহেব জেলা এবং দক্ষিণে কুন্দুজ জেলা ও চর দারা জেলা সীমানা ঘিরে রেখেছে। কালে-ই-জাল নদীটি জেলার মধ্য দিয়ে প্রবাহিত হয়েছে এবং এটি দুটি ভাগে বিভক্ত হয়েছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৬০,৬০০ জন, যার মধ্যে ৯০% তুর্কিমান এবং ১০% পশতু সম্প্রদায়ের লোক রয়েছে। জেলাটিতে প্রায় সকল এলকায় মরুভূমি অঞ্চল এবং শুধুমাত্র সেচের জন্য সীমিত কিছু জমি ব্যবহৃত হয়ে থাকে। আয়ের সবচেয়ে গুরুত্বপূর্ণ উৎস বলতে কৃষি এবং কার্পেট বয়ন ধরা হয়ে থাকে।
আফগানিস্তানের এই জেলাটিতে তালেবানদের সঙ্গে ব্যাপকভাবে যুদ্ধ হয়েছিল।
অরোমা দত্ত
অরোমা দত্ত হচ্ছেন একজন বাংলাদেশী সমাজ এবং মানবধিকার কর্মী।
অরোমা দত্তের দাদা ধীরেন্দ্রনাথ দত্ত, পাকিস্তান জাতীয় পরিষদের একজন সদস্য ছিলেন এবং বাংলাকে পাকিস্তানের একটি রাষ্ট্র ভাষা উত্থাপনকারী প্রথম ব্যক্তি ছিলেন। অরোমা দত্তের দাদা বাংলাদেশের স্বাধীনতা যুদ্ধ চলাকালীন সময়ে পাকিস্তান সেনাবাহিনীর সদস্যদের দ্বারা নিহত হন এবং তাকে বাংলাদেশের একজন শহীদ হিসেবে গণ্য করা হয়।
অরোমা দত্ত পিআরআইপি (প্রাইভেট রোরাল ইনিশিয়েটিভ প্রোগ্রাম) ট্রাস্টের একজন নির্বাহী পরিচালক। ২০১২ সালে হিন্দু বিবাহ নিবন্ধন আইনের খসড়া অনুযায়ী হিন্দু বিবাহের নিবন্ধনকে ঐচ্ছিক করার সমালোচনা করেন এবং এটাকে বাধ্যতামূলক করার দাবী জানান। তিনি বাংলাদেশে সংখ্য্যালঘুদের উপর হামলার প্রতিবাদ করে যাচ্ছেন এবং কক্সবাজারে বৌদ্ধদের উপর হামলাকারীদের শাস্তির দাবী করেছেন। তিনি অধিকারহীন সম্পত্তি আইনের বিরুদ্ধে কথা বলছেন, যা ন্যায়সঙ্গতহীন ভাবে ধর্মীয় সংখ্য্যালঘুদের লক্ষে পরিণত করে। দেশে আইনের সুষ্ঠু বাস্তবায়নের মাধ্যমে সংখ্য্যালঘুদের রক্ষা করাকে একমাত্র উপায় হিসেবে তিনি ব্যক্ত করেন।
২০১৬ সালে অরোমা দত্ত বাংলাদেশ সরকার কর্তৃক বেগম রোকেয়া পদকে ভূষিত হন। এই পুরষ্কারটি নারী অধিকারে সক্রিয় কর্মী বেগম রোকেয়া সাখাওয়াত হোসেনের নামে নামকরণ করা হয়েছিল এবং অরোমা দত্ত এই পদকটি বাংলাদেশের প্রধানমন্ত্রী শেখ হাসিনার হাত থেকে গ্রহণ করেন। অরোমা দত্ত নির্বাচনকালে অরক্ষিত নির্বাচনী এলাকায় নিরাপত্তা বাহিনী নিয়োগের জন্য আহবান করেন। ১৩ মে, ২০১৭ সালে তিনি তার পিতার পক্ষে কুমুদিনী ওয়েলফেয়ার ট্রাস্ট কর্তৃক "দানবীর রনদা প্রসাদ স্মৃতি সম্মাননা এবং স্বর্ণ পদক" গ্রহণ করেন। ঢাকায় একটি গোলটেবিল আলোচনার সময় তিনি নিম্নশ্রেণীর হিন্দু এবং প্রান্তিক সম্প্রদায়কে সামাজিক সুরক্ষা দিতে সরকারে কাছে আবেদন জানান।
শিউলি আজিম
শিউলি আজিম (জন্ম ২০০১) বাংলাদেশের নারী ফুটবল দলের একজন ডিফেন্ডার। পূর্বে তিনি বাংলাদেশ অনূর্ধ্ব-১৪ দলের হয়ে খেলেছেন এবং তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ গার্লস রিজিওনাল চ্যাম্পিয়ানশিপ(দক্ষিন ও মধ্যএশিয়া) বিজয়ী দলের অন্যতম সদস্য ছিলেন। তিনি বর্তমানে ডিফেন্ডার হিসেবে ময়মনসিংহের কলসিন্দুর উচ্চ বিদ্যালয় এবং বাংলাদেশ অনূর্ধ্ব-১৭ নারী ফুটবল দলে খেলছেন। তিনি বাংলাদেশের ঢাকায় অনুষ্ঠিত ২০১৭ এএফসি নারী চ্যাম্পিয়ানশিপ কোয়ালিফিকেশনে গ্রুপ সি'র পাঁচটি ম্যাচের সবগুলোতেই অংশগ্রহন করেন।
শিউলি আজিম ২০০১ সালের ২০ ডিসেম্বর ময়মনসিংহ জেলার ধোবাউড়া উপজেলার কলসিন্দুর গ্রামে জন্মগ্রহন করেন।
শিউলি আজিম তার খেলোয়াড়ি জীবনে সর্বপ্রথম ২০১১ সালে কলসিন্দুর সরকারী প্রাথমিক বিদ্যালয়ের হয়ে বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে অংশগ্রহন করেন।
শিউলি আজিম জাতীয় পর্যায়ে সর্বপ্রথম বাংলাদেশ অনূর্ধ্ব-১৭ নারী ফুটবল দলে নির্বাচিত হন ২০১৭ এএফসি অ-১৬ নারী চ্যাম্পিয়ানশিপ কোয়ালিফিকেশনে গ্রুপ-সি'র ম্যাচগুলোর জন্য। তিনি এই টুর্নামেন্টে নিজের আন্তর্জাতিক ক্যারিয়ারের প্রথম ম্যাচটি খেলেন ২০১৬ সালের ২৭শে আগস্ট ইরান অনূর্ধ্ব-১৭ নারী ফুটবল দলের বিপক্ষে। তিনি অ-১৭ জাতীয় দলের হয়ে পাঁচটি ম্যাচে অংশগ্রহন করেন। এসময়ে গ্রুপ সি চ্যাম্পিয়ান হিসেবে বাংলাদেশ ২০১৭ সালের সেপ্টেম্বরে থাইল্যান্ডে অনুষ্ঠিত ২০১৭ এএফসি অনূর্ধ্ব-১৬ নারী চ্যাম্পিয়ানশিপে খেলার যোগ্যতা অর্জন করে।
মাসুরা পারভিন
মাসুরা পারভিন (জন্ম ২০০১) হচ্ছে বাংলাদেশেরনারী ফুটবল দলের রক্ষণভাগের খেলোয়াড়। সে বর্তমানে বাংলাদেশ অনূর্ধ্ব-১৭ জাতীয় নারী ফুটবল দল এ খেলে। ২০১৭ সালের "এএফসি অনূর্ধ্ব-১৬ নারী চ্যাম্পিয়নশিপের" বাছাইপর্বে সে চারটি ম্যাচ খেলে যেটি অনুষ্ঠিত হয় বাংলাদেশের ঢাকায়।
পারভিন জন্মগ্রহণ করে ২০০১ সালের অক্টোবরে সাতক্ষীরা জেলায়।
পারভিন "এএফসি অনূর্ধ্ব-১৬ নারী চ্যাম্পিয়নশিপের" বাছাইপর্বের খেলায় নির্বাচিত হয় "বাংলাদেশ অনূর্ধ্ব-১৭ নারী ফুটবল দলের" হয়ে খেলার জন্য। সে টুর্নামেন্টে প্রথমবারের মত খেলে "ইরান অনূর্ধ্ব-১৭ নারী ফুটবল দলের" বিপক্ষে ২০১৬ সালের ২৭ আগস্ট। গ্রুপ চ্যাম্পিয়ন হয়ে বাংলাদেশ ২০১৭ এফসি অনূর্ধ্ব-১৬ নারী চ্যাম্পিয়নশিপ এ অংশগ্রহণ করে ২০১৭ সালের সেপ্টেম্বরে থাইল্যান্ডে।
সিরাত জাহান স্বপ্না
মোসাম্মাত সিরাত জাহান স্বপ্না (জন্ম: ১০ এপ্রিল ২০০১) হলেন একজন বাংলাদেশী নারী ফুটবল খেলোয়ার। তিনি বাংলাদেশ জাতীয় ফুটবল দলের সদস্যা এবং একই সঙ্গে তিনি রংপুরের পলচারা সরকারি উচ্চ বিদ্যালয় দলেও খেলেন। তিনি একজন আক্রমণভাগের খেলোয়াড়।
২০১৪ সালের সাফ মহিলা চ্যাম্পিয়নশিপের ফাইনালে তিনি বাংলাদেশ দলের পক্ষে তিনি ৪০ মিনিটের সময় একটি গোল করেন।
সিরাত জাহান স্বপ্নার জন্ম ২০০১ সালের ১০ এপ্রিল তারিখে রংপুর জেলায়।
শামছুন্নাহার (ফুটবলার)
শামছুন্নাহার (জন্ম: ৩১ জানুয়ারি ২০০৩) হলেন একজন বাংলাদেশী নারী ফুটবল খেলোয়ার। তিনি বাংলাদেশ জাতীয় ফুটবল দলের সদস্যা এবং একই সঙ্গে তিনি ময়মনসিংহের কলসিন্দুর উচ্চ বিদ্যালয় দলেও খেলেন। তিনি একজন রক্ষণভাগের খেলোয়াড়। তিনি ২০১৫ সালে নেপালে অনুষ্ঠিত এএফসি অনুর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল ও ২০১৬ সালে তাজিকিস্তানে অনুষ্ঠিত এএফসি অনুর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল -এ বিজয়ী বাংলাদেশ অনুর্ধ্ব-১৪ দলের সদস্য ছিলেন। রক্ষণভাগের খেলোয়াড় হিসেবে তিনি বাংলাদেশ অনূর্ধ্ব-১৭-এর অধীনে সম্প্রতি ২০১৭ সালে এএফসি অনুর্ধ্ব-১৬ নারী আঞ্চলিক চ্যাম্পিয়নশীপ খেলেছেন।
শামসুন্নাহারের জন্ম ২০০৩ সালের ৩১ জানুয়ারি তারিখে ময়মনসিংহ জেলার ধোবাউড়ার কলসিন্দুরে।
শামসুন্নাহার ২০১৪ সালে বঙ্গমাতা শেখ ফজিলাতুন্নেসা মুজিব গোল্ড কাপ ফুটবল প্রতিযোগিতায় কোলসিন্দুর সরকারি প্রাথমিক বিদ্যালয় দলের হয়ে প্রথম খেলেন।
শামসুন্নাহার ২০১৭ সালে এএফসি অনুর্ধ্ব-১৬ নারী আঞ্চলিক চ্যাম্পিয়নশীপ বাছাই-গ্রুপ সি -এ বাংলাদেশ অনূর্ধ্ব-১৭ দলের সদস্য নির্বাচিত হন। তিনি ইরানের বিপক্ষে ২০১৬ সালের ২৭ আগস্ট অনুষ্ঠিত ম্যাচে প্রথমবারের মতো খেলেছেন।
পরিবার পরিকল্পনা অধিদপ্তর
পরিবার পরিকল্পনা অধিদপ্তর হচ্ছে বাংলাদেশের ঢাকায় অবস্থিত একটি সরকারি সংস্থা যা পরিবার পরিকল্পনা বিষয়ে কাজ করে। জনসংখ্যার হার বৃদ্ধি নিয়ন্ত্রনে সহায়তার লক্ষে এই অধিদপ্তরটি ইউনিয়ন পর্যায়ের স্বাস্থ্য ও পরিবার কল্যাণ কেন্দ্রসমূহ পরিচালনা করে থাকে।
আজিমপুর উচ্চ বালিকা বিদ্যালয়
আজিমপুর উচ্চ বালিকা বিদ্যালয় হচ্ছে আজিমপুর, ঢাকায় অবস্থিত একটি মাধ্যমিক এবং উচ্চ মাধ্যমিক বিদ্যালয়। এটি সরকারি কর্মচারী কল্যাণ সমিতি কর্তৃক ১৯৫৭-এ প্রতিষ্ঠিত হয়। ১৯৯৯-এ প্রতিষ্ঠানটিতে শিক্ষার্থীর সংখ্যা ছিল ২,৭০০ জন এবং শিক্ষকের সংখ্যা ৮২ জন।
প্রতিষ্ঠানটি এটির সাংস্কৃতিক কার্যক্রমের জন্য পরিচিত । এটি বিভিন্ন শিক্ষাবিষয়ক প্রতিযোগিতার আয়োজন করে। যেমন : বাংলাদেশ গণিত অলিম্পিয়াড এবং ভাষা প্রতিযোগিতা। স্কুলটি ২০০৭ সালে এটির সুবর্ণ জয়ন্তী এবং পুনর্মিলন পালনন করে।
স্কুলটিতে ১৯৫৭-এ ক্লাস নেওয়া শুরু হয়। প্রথম প্রধান শিক্ষক ছিলের কাজী আম্বর আলী। ১৯৯৫-এ, বিদ্যালয়ের ক্যাম্পাসে আজিমপুর গার্লস কলেজ প্রতিষ্ঠিত হয়। উভয় স্কুল ও কলেজ ১৯৯৯ সালে একটি একক প্রতিষ্ঠানে একত্রিত হয়।
২০১৩ সালের ৭ সেপ্টেম্বর প্রধানমন্ত্রী শেখ হাসিনা স্কুলটিকে জাতীয়করণের ঘোষণা দেন। বর্তমানে প্রতিষ্ঠানটি সরকারি।
এটিতে মোট প্রায় ২,৮০০ শিক্ষার্থী এবং ৭১ জন শিক্ষক আছে। এটির অধ্যক্ষ হোসনে আরা বেগম। প্রতিষ্ঠানের সম্পত্তির মধ্যে রয়েছে একটি বিল্ডিং, একটি আধুনিক মিলনায়তন, একটি বৃহৎ খেলার মাঠ এবং অধ্যক্ষের জন্য একটি বাসভবন।
অ্যামিব্যাথ ম্যাকনল্টি
অ্যামিব্যাথ ম্যাকনল্টি (জন্ম নভেম্বর ৭, ২০০১) হলেন একজন আয়ারল্যান্ডীয় কানাডিয়ান অভিনেত্রী। ২০১৭ সালে তিনি কানাডিয়ান টেলিভিশন চ্যানেল সিবিসি এবং জনপ্রিয় মার্কিন সমম্প্রচার ভিত্তিক প্রতিষ্ঠান নেটফ্লিক্স-এর দৃশ্যকাব্যিক ধারাবাহিক "অ্যানি"-এ "অ্যানি শার্লি" হিসেবে অভিনয় করা শুরু করেন, যেটি কানাডিয়ান জনপ্রিয় কানাডিয়ান লেখিকা লুসি মাওন্ড মন্টগোমেরি-এর ১৯০৮ সালে প্রকাশিত জনপ্রিয় উপন্যাস "অ্যানি অব গ্রিন গাবলেস"-এর উপর ভিত্তি করে তৈরী করা হয়েছে। 
ম্যাকনল্টি, পূর্বে আয়ারল্যান্ডের সবচেয়ে জনপ্রিয় টেলিভিশন চ্যানেল আরটিই ওয়ান-এ প্রচারিত ধারাবাহিক "ক্লিন ব্রেক" এবং "আগাঠা রাইসিন"-এ হাজির করেছেন।
বাংলাদেশ মহিলা সমিতি বালিকা উচ্চ বিদ্যালয় ও কলেজ
বাংলাদেশ মহিলা সমিতি বালিকা উচ্চ বিদ্যালয় ও কলেজ হচ্ছে একটি বালিকা উচ্চ বিদ্যালয়, যা চট্টগ্রাম কোতোয়ালী থানায় অবস্থিত। সংক্ষেপে এটি 'বিএমএস' (বাংলাদেশ মহিলা সমিতি) বালিকা উচ্চ বিদ্যালয় ও কলেজ নামে পরিচিত। ২০১৩ সালে, জুনিয়র স্কুল সার্টিফিকেট (জেএসসি) পরীক্ষায় শিক্ষার্থীদের সাফল্যের উপর ভিত্তি করে এটি চট্টগ্রাম বিভাগের ভিতর তৃতীয় স্থান অধিকার করে।
ফৌজিয়া ইয়াসমিন
ফৌজিয়া ইয়াসমিন (বা ফৌজিয়া খান; জন্ম ১৯৪২) হলেন একজন বাংলাদেশি গায়িকা ও সঙ্গীতশিল্পী।
ফৌজিয়া ইয়াসমিনের বাবা ছিলেন লুতফর রহমান, যিনি ব্রিটিশ ভারতের সাবেক প্রাদেশিক সিভিল সার্ভিসের সাথে যুক্ত ছিলেন এবং তাঁর মা মৌলুদা খাতুন ছিলেন একজন কণ্ঠশিল্পী, যিনি সুরকার "ওস্তাদ" কাদের বক্সের নিকট হতে সঙ্গীত শিক্ষাগ্রহন করেন। ফৌজিয়া ইয়াসমিন তাঁর পাঁচ বোনের মধ্যে দ্বিতীয়। তাঁর অন্য তিন বোন ফরিদা ইয়াসমিন, নীলুফার ইয়াসমিন, এবং সাবিনা ইয়াসমিনও বাংলাদেশে কণ্ঠশিল্পী হিসেবে সুপরিচিত। তিনি ঢাকা বিশ্ববিদ্যালয় হতে বাংলা সাহিত্যে মাস্টার্স ডিগ্রী অর্জন করেন। তিনি ১৯৭১ সাল হতে ১৯৯৯ সালে অবসর গ্রহণের পূর্ব পর্যন্ত ঢাকাস্থ টিএন্ডটি কলেজে শিক্ষকতা পেশায় কর্মরত ছিলেন।
ফৌজিয়া ইয়াসমিন তার সঙ্গীত জীবনে "উস্তাদ" ইউসুফ খান কোরেশী এবং "উস্তাদ" মোহাম্মদ ফজলুল হকের নিকট হতে সঙ্গীত শিক্ষাগ্রহণ করেন। তিনি ১৯৬০ সালে তৎকালীন রেডিও পাকিস্তানে একজন কণ্ঠশিল্পী হিসেবে যোগদান করেন। তিনি ১৯৬৫ সাল পর্যন্ত জাতীয় টেলিভিশনের বিভিন্ন অনুষ্ঠানে অংশগ্রহন করেন। তিনি মূলত আধুনিক বাংলা গান, নজরুল সঙ্গীত, লোক সঙ্গীত ও ছড়া গান পরিবেশন করতেন। এছড়াও তিনি কিছু উর্দু গীত এবং "গজল" পরিবেশন করতেন। তিনি একজন প্লেব্যাক গায়িকা হিসেবে বেশ কিছু চলচিত্র সঙ্গীতে কন্ঠপ্রদান করেছিলেন। এর পাশাপাশি তিনি কিছু সঙ্গীত সম্মেলন এবং সায়েরিতে অংশগ্রহণ করেন।
তাঁর জনপ্রিয় গান গুলোর মধ্যে অন্যতম হলো, "আজ পুতুলের গায়ে হলুদ", "মন তো নয় আর আয়না", "আমি নূপুর পরা ঝর্ণাধারা" ইত্যাদি।
তিনি এবং তাঁর স্বামী মোবারক হোসেন খান একত্রে ২০০৮ সালে এনটিভিতে "বাঁজো এবং বাঁজাও" নামে একটি সঙ্গীত অনুষ্ঠান পরিচালনা করেন। অনুষ্ঠানটিতে মূলত সেতার, সারোদ এবং অন্যান্য শাস্ত্রীয় বাদ্যযন্ত্রের মাধ্যমে রাগ ধারার নজরুল সঙ্গীত পরিবেশন করা হতো।
ফৌজিয়া ইয়াসমিন ২০০৬ সালে বাংলাদেশ শিল্পকলা একাডেমী কর্তৃক প্রদত্ত বার্ষিক "গুণীজন সম্বর্ধনা" এবং ১৯৮৭ সালে "অলক্তা সাহিত্য পরিষদ পুরষ্কার" লাভ করেন।
ফোউজিয়া ইয়াসমিন সংগীততত্ত্বিক, গায়ক এবং লেখক মোবারক হোসেন খানের সাথে বিবাহবন্ধনে আবদ্ধ হন, যিনি বাংলাদেশ শিল্পকলা একাডেমীর মহাপরিচালক হিসেবে সরকারী চাকরি হতে অবসর গ্রহন করেন। তাদের দাম্পত্য জীবনে রয়েছেন দুই পুত্র তারিফ হায়াত খান ও তানিম হায়াত খান এবং একমাত্র কন্যা রিনাত ফৌজিয়া।
নেদারল্যান্ডসের রাজকুমারী লরেন্টেন
নেদারল্যান্ডের রাজকুমারী লরেন্টেনীয় (জন্মের ২৫ মে, ১৯৬৬) প্রিন্স কন্সটান্টিজনের স্ত্রী এবং রাজা উইলম-আলেকজান্ডার ও রানী ম্যাক্সিমা'র বোন।
পেত্রা লরেন্টেন ব্রিনকোস্টের জন্ম ১৯৯৫ সালের ২৫ মে লিডেনে, অর্থনৈতিক বিষয়ক সাবেক ডাচ মন্ত্রীর কন্যা, লরেন্স জন ব্রিনকোর্স্ট এবং জ্যানটিন ব্রিনকোর্স্ট-হেরিং। তার এক ভাই আছে তিনি তার মধ্যম নাম, Laurentien, তার পিতামাতার নামের একটি portmanteau দ্বারা পরিচিত হয়।
প্রিন্সেস লরেন্টেন গ্রোনিনেঞ্জে প্রাথমিক স্কুল শুরু করেন। তার পরিবার তারপর হেগ সরানো, যেখানে তিনি তার প্রাথমিক শিক্ষা সম্পন্ন। তিনি হেগ এ উভয়  ছ্রিস্তেলিজক জিমন্যাশিয়াম সার্গ্বলিট, এবং একটি বছর  এরস্তে ভ্রিজ্যিন্নিগে  ছ্রিস্তেলিজক লিসিউম এ চার বছর অতিবাহিত। ১৯৮৪ সালে, তিনি টোকিওতে লাইসে ফ্রান্সিসে অবস্থিত ব্যাচেলরেট এ পরীক্ষায় উত্তীর্ণ হন। তার বাবা জাপানী ইউনিয়নের স্থায়ী প্রতিনিধি হিসেবে জাপানে কাজ করছিলেন।
কিংবদন্তি লরেন্টেন গ্রনিনেন বিশ্ববিদ্যালয়ের ইতিহাস অধ্যয়ন করেছিলেন, যেখানে তিনি ১৯৮৬ সালে তার প্রভাষক পেয়েছিলেন। এর পর তিনি লন্ডনে বিশ্ববিদ্যালয়ের কুইন ম্যারি কলেজে পড়াশোনা করেন যেখানে তিনি ১০৮৯ সালে রাজনৈতিক বিজ্ঞানে স্নাতক ডিগ্রি অর্জন করেন এবং পরবর্তীতে ক্যালিফোর্নিয়া বিশ্ববিদ্যালয়, বার্কলে, যেখানে তিনি ১৯৯১ সালে মাস্টার অফ জার্নালিজম (এমজে) ডিগ্রি অর্জন করেন।
নেদারল্যান্ডের নিরক্ষরতার বিরুদ্ধে লড়াইয়ের একটি দীর্ঘতম রেকর্ড রয়েছে, যা এখন  অবমূল্যায়ন বলে মনে করা হয়। ২০০৯ সালে ইউনেস্কোর বিশেষ দূতকে "শিক্ষার উন্নয়নে অসামান্য প্রতিশ্রুতি এবং সংগঠনের আদর্শ ও লক্ষ্যসমূহের গভীর গভীরতা" স্বীকৃতির জন্য "ডেভেলপমেন্ট ফর ডেভেলপমেন্ট" মনোনীত করা হয়েছিল। ২০১০ সালে তিনি অশিক্ষা রক্ষার জন্য তার কাজের জন্য মেজর বসশার্ড পুরস্কারের সহ-প্রাপক ছিলেন।
16 ডিসেম্বর ২০০০ তারিখে প্রিন্স কন্সট্যান্টিজেন এবং লররেন্টিয়ান ব্রিনকোর্সের কর্মকাণ্ড ঘোষণা করা হয়। ১৭ মে ২০০১ তারিখে হেগের হেডের হেডের হেডের হেডের হেডের হেডের উইম ডেমেটম্যান দ্বারা গৃহীত ব্যবস্থাটি গৃহীত হয়। গির্জা বিয়েটি ঘটেছিল দুই দিন পরে ১৯ শে মে সেন্ট জ্যাক্ক্কার্কের গ্রোটে, রেভারেন্ড কেয়ারল লেনেন্ডেনের দায়িত্ব পালন করেন।
প্রিন্স কন্সটান্টিজন এবং প্রেফারেন্স লরেন্টিনের তিনটি সন্তান রয়েছে: এলোয়েজ (বি ২০০২), ক্লোজ-কাসিমিরি (বি। ২০০৪), এবং লিওনারের (বি ২০০৬)।
Laurentien  সম্পূর্ণ শিরোনাম এবং শৈলী হল: নেদারল্যান্ডস তার রাজকীয় উচ্চতা রাজকুমারী পেত্রা , অরেঞ্জ- Nassau রাজকুমারী, মিসেস ভ্যান Amsberg।
লরেন্টেন আইনত একটি রাজকুমারী তৈরি করা হয় নি, কিন্তু কাস্টম একটি স্ত্রী তার স্বামীর শিরোনাম ব্যবহার করতে পারবেন। বিবাহের সমস্ত সন্তানদের অ্যারের-নাসাকা এবং Jonkheer বা Jonkvrouw ভ্যান Amsberg শিরোনাম গণনা বা কাউন্সিল রাখা।
15 জানুয়ারী 2003 এর রয়্যাল ডিক্রী দ্বারা, এনআর 36, রাজকুমারী Laurentien তার নিজের ব্যক্তিগত মান দেওয়া হয়েছিল।
আদ-দ্বীন মহিলা মেডিকেল কলেজ
আদ-দ্বীন মহিলা মেডিকেল কলেজ গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অনুমোদন ও ঢাকা বিশ্ববিদ্যালয়ের অন্তর্ভূক্তি নিয়ে ২০০৮ সালে প্রতিষ্ঠা লাভ করে। উক্ত কলেজটি নাম মোতাবেক শুধুমাত্র ছাত্রীদের জন্য প্রতিষ্ঠিত। ২০০৮ সাল থেকে বাংলাদেশ মেডিকেল অ্যান্ড ডেন্টাল কাউন্সিল কর্তৃক স্বীকৃত ৫ বছর ব্যাপী এমবিবিএস কোর্সে শিক্ষাদান ও ডিগ্রি প্রদান করে আসছে এই প্রতিষ্ঠান। মেডিকেল কলেজে ভর্তির জন্য সম্মিলিত নির্ধারিত পরীক্ষার মেধাক্রম অনুসারে শিক্ষার্থী ভর্তি করানো হয়।
২, বড় মগবাজার, ঢাকা, বাংলাদেশ।মগবাজার ওয়্যারলেস গেইট থেকে দক্ষিণে ৪০০ গজের মধ্যে এটি অবস্থিত।
স্বাস্থ্য বিভাগের মহা পরিচালকের নিয়ন্ত্রণাধীন সরকারী-বেসরকারী মেডিকেল কলেজে ভর্তির জন্য সম্মিলিত নির্ধারিত পরীক্ষার মেধা ক্রমানুসারে ভর্তি করানো হয়।
মেহেরবানু খানম
মেহেরবানু খানম(জন্ম: ১৮৮৫ - মৃত্যু: ১৯২৫) বাংলাদেশের একজন প্রখ্যাত নারী ও শিল্পী।
মেহেরবানু খানমের জন্ম ১৮৮৫ সালে ঢাকার নবাব পরিবারে। তাঁর বাবা ছিলেন ঢাকার নবাব খাজা আহসানউল্লাহ এবং তাঁর ভাই খাজা সলিমুল্লাহও ছিলেন ঢাকার নবাব। তিনি পরিবারেই প্রাথমিক শিক্ষা সম্পন্ন করেন। ১৯০২ সালে তিনি খাজা মোহাম্মদ আজমের সাথে বিবাহবন্ধনে আবদ্ধ হন।
নিজের আঁকা পেইন্টিং তৎকালীন মাসিক ম্যাগাজিন দ্য মোসলেম ভারতে পাঠান মেহেরবানু খানম যা সে সময়ে বাংলাদেশের জাতীয় কবি কাজী নজরুল ইসলাম দেখেন। সে পেইন্টিং দেখে খুবই মুগ্ধ হন কবি কাজী নজরুল এবং পেইন্টিংটি নিয়ে খেয়াপাড়ের তরুনী নামে একটি কবিতাও রচনা করেন। ১৯২০ সালের জুলাই-আগস্ট সে ম্যাগাজিনে সংখ্যায় পেইন্টিংটি প্রকাশিত হয় কবিতাসহ। সেটিই প্রথম কোন প্রকাশিত পেইন্টিং ছিল যা কোন বাঙ্গালি নারীর আঁকা ছিল। নিজের বোন আক্তারবানু এবং পরীবানু’র সাথে মিলে ঢাকায় নিজের মায়ের নামে কামরুননেসা বালিকা উচ্চ বিদ্যালয় প্রতিষ্ঠা করেন তিনি।
১৯২৫ সালের ৩ অক্টোবর মেহেরবানু খানম ঢাকায় মারা যান।
আখতার ইমাম
আখতার ইমাম (৩০ ডিসেম্বর ১৯১৭- ২২ জুন ২০০৯) একজন বাংলাদেশি শিক্ষাবিদ, নারীবাদী এবং সমাজকর্মী।
ইমাম ১৯১৭ সালের ৩০শে ডিসেম্বর পুরান ঢাকার নারিন্দায় জন্মগ্রহণ করেন। তিনি ১৯৩৩ ও ১৯৩৫ সালে  সালে ইডেন মহিলা উচ্চবিদ্যালয় থেকে যথাক্রমে মাধ্যমিক উচ্চমাধ্যমিক শেষ করেন। ১৯৩৭ সালে তিনি বেথুন কলেজ থেকে দর্শনে স্নাতক সম্পন্ন করেন। তার ব্যাচে প্রথম স্থান অর্জনের জন্য তাকে গঙ্গামণি দেবী পদকে ভূষিত করা হয়।১৯৪৬ সালে ইমাম ঢাকা বিশ্ববিদ্যালয় থেকে স্নাতকোত্তর সম্পন্ন করেন। পাকিস্তান সরকার ১৯৫২ সালে তাঁকে বিদেশে উচ্চশিক্ষার্থে বেঙ্গল মুসলিম এডুকেশন ফান্ড থেকে বিশেষ বৃত্তি দেয়। তিনি লন্ডন কলেজ বিশ্ববিদ্যালয় থেকে এ.জে এয়ার এবং এস.ভি. কীলিং এর তত্ত্বাবধানে দর্শনে আরো একবার স্নাতকোত্তর সম্পন্ন করেন। ১৯৬৩ থেকে ১৯৬৫ সাল পর্যন্ত তিনি নটিংহাম বিশ্ববিদ্যালয়ে দর্শনে আরো বিস্তর গবেষনা করেন।
শিক্ষাশেষ করে আখতার ইমাম ইডেন কলেজে যোগদান করেন। ১৯৪০ সাল থেকে ১৯৫৬ সাল পর্যন্ত তিনি সেখানে শিক্ষাদান করেছেন। এরপর তিনি ঢাকা কলেজে অধ্যাপক হিসেবে নিয়োগপ্রাপ্ত হন। তিনি ঢাকা কলেজের প্রথম নারী অধ্যাপক হিসেবে যোগ দেন এবং পরবর্তীতে প্রথম কোন নারী হিসেবে কলেজটির ডিপার্টিমেন্ট প্রধান হন। ১৯৫৩ সালে আখতার ইমাম ঢাকা বিশ্ববিদ্যালয়ে খন্ডকালীন শিক্ষক হিসেবে যোগদান করেন। ১৯৫৬ সালে তিনি বিশ্ববিদ্যালয়টির দর্শনে বিভাগে "রীডার" পদে অধিষ্ঠিত হন। ১৯৫৬ সালের পহেলা সেপ্টেম্বর আখতার ইমাম ঢাকা বিশ্ববিদ্যালয়ের রোকেয়া হলের স্থায়ী প্রোভোস্টের পদ পান। .
১৯৬৮ সালে তিনি প্রথম কোন নারী হিসেবে ঢাকা বিশ্ববিদ্যালয়ের দর্শন বিভাগের প্রধান হিসেবে আখতার ইমাম পদোন্নতি লাভ করেন। একই সালে পাকিস্তান দর্শনবিদ্যা সম্মেলনের ১৫তম অধিবেশনে তিনি প্রেসিডেন্ট হিসেবে হিসেবে নির্বাচিত হন। তাঁর পূর্বে আর কোন নারী এই পদে আসীন হন নি। তিনি একই সম্মেলনের সহকারী এবং কোষাধক্ষ্যের দায়িত্বও পালন করেছিলেন।  তিনি বাংলাদেশ দর্শনবিদ্যা সভার আহবায়ক।"বাংলাদেশ লেখিকা সংস্থা"র প্রেসিডেন্ট হিসেবে আখতার ইমাম তিন বছর দায়িত্ব পালন করেন। বর্ষীজীবী নারীদের জন্য গড়ে উঠা সংগঠন হেমান্তিকার প্রেসিডেন্ট হিসেবেও তিনি দায়ত্ব পালন করেন। পাশাপাশি আখতার ইমাম একাধিক বই রচনা করেছেন।
আখতার ইমামের তিন সন্তান। ২৫ বছর বয়সেই তিনি তাঁর জীবনসঙ্গীকে হারান। ইমাম ২০০৯ সালের ২২শে জুন মৃত্যু বরণ করেন। লন্ডনের রয়াল সোসাইটি অব মেডিসিনের 'ওয়াল অব অনার'এ আখতার ইমামের নাম খচিত আছে।
ইয়াসমিন মোর্শেদ
ইয়াসমিন মোর্শেদ হচ্ছেন একজন বাংলাদেশী ব্যবসায়ী এবং বাংলাদেশের রাষ্ট্রপতি ইয়াজউদ্দিন আহম্মেদের নেতৃত্বে বাংলাদেশের তত্ত্বাবধায়ক সরকারের সাবেক উপদেষ্টা।
ইয়াসমিন পাঞ্জাব বিশ্ববিদ্যালয় থেকে ১৯৬৯ সালে অর্থনীতিতে স্নাতকোত্তর ডিগ্রী লাভ করেন।
১৯৭৭ সালে তিনি স্কলাস্টিকা বিদ্যালয় স্থাপন করেন। তিনি স্কলাস্টিকার প্রতিষ্ঠাকালীন চেয়ারপার্সন, এবং "স্টোর এটসেটরা বাংলাদেশের" চেয়ারপার্সন।
তিনি ২০০৬ সালের ৩১শে অক্টোবর থেকে ১১ জানুয়ারি, ২০০৭ সাল পর্যন্ত "নারী এবং শিশু বিষয়ক মন্ত্রণালয়", "প্রাথমিক ও গনশিক্ষা মন্ত্রণালয়" এবং "সামাজিক কল্যাণ মন্ত্রণালয়ের" দায়িত্ব পালন করেছেন। ২০০৭ সালে তাকে বাংলাদেশের রাষ্ট্রদূত করে পাকিস্তানে নিযুক্ত করা হয়।
তিনি সৈয়দ মাহার মোর্শেদ এবং সৈয়দা মাদিহা মোর্শেদ নামের দুই সন্তানের জননী। তিনি সৈয়দ তানবীর মোর্শেদকে বিয়ে করেছেন, যিনি সৈয়দ মনজুর মোর্শেদ এবং বেগম হাসিনা মুর্শেদের পুত্র। তার বাবা এবং মা, খ্বাজা এবং বেগম বিনো জাকিউদ্দিন ঢাকার নবাব পরিবারের সদস্য ছিলেন। তার দাদা ছিলেন খ্বাজা শাহাবুদ্দিন এবং তার দাদী, ফারহাত শাহাবুদ্দিন, বাংলার সর্বপ্রথম আইনপ্রণেতা নারীদের মধ্যে অন্যতম ছিলেন।